། ང་ཚོ་གྲོང་ཚོར་འབྱོར་རྗེས་ཨོ་ཀོག་ཟེར་བའི་མི་དེ་དང་དངོས་སུ་མཐུག་
བྱུང་བ་མ་ཟད་། ངས་ཁོ་ལ་རྒྱུས་ལོན་གང་ལེགས་བྱས་པ་ཡིན། ཁོ་ནི་ཕོ་ཧྲེང་
ཡིན་པ་དང་ངའི་དེ་སྔའི་བསམ་ཚོད་ལྟ་བུའི་མི་གླེན་ལྐུག་དེ་འདྲ་ཞིག་རེད་མི་
244

འདུག ཁོ་དང་ཐོག་མར་མཐུག་དུས་དབྱར་ཟླ་བདུན་པའི་ཉིན་གུང་ཞིག་ཡིན་
མོད། ཁོས་སྨད་དུ་སྲིང་བལ་བར་གཙངས་ཀྱི་དོར་མ་མཐུག་པོ་ཞིག་དང་།
སྟོད་དུ་སྦ་ལན་གཉིས་བརྩེགས་ཀྱི་ཐོག་སྟོད་ཐུང་ནག་པོ་མཐུག་པོ་ཞིག གཞན་
ཡང་མགོ་བོར་དྲེག་པས་འོད་འཚེར་བའི་རྒྱ་གར་ཞྭ་མོ་རྫ་མདོག་ཞིག་གྱོན་འདུག
ཁོ་ནི་མི་རྒྱའུ་ཞིག་ཡིན་འདུག་ཅིང་གཅིག་བྱས་ན་རྒྱའུ་ཨོག་རྟགས་ཅན་ཞིག་ཀྱང་
ཡིན་ཚོད་རེད། ཁོས་ང་ཚོ་མཐོང་བ་དང་ང་ཚོར་ལྟ་ཙམ་བྱས་རྗེས། འཚེར་
སྣང་དང་བཅས་ངོ་གདོང་ས་ལ་ཕབ་ཚུལ་ནི་ངོ་ཚ་སྨིན་པའི་ན་ཆུང་བུ་མོ་ཞིག་
དང་ཀུན་ནས་མཚུངས། དེ་དུས་ངའི་སེམས་པར་ཁོ་ནི་མི་གཉོམ་ཆུང་ཞིག་ཡིན་
པའི་ཚོར་སྣང་ཞིག་བྱུང་། དེ་ནི་ཁོས་ང་ལ་བཞག་པའི་ཆེད་ ཐོག་མའི་བག་
ཆགས་དེ་རེད།
གཅིག
དེ་རྗེས་ངས་གྲོང་མི་ཚོར “ ཨོ་ཀོག་” གི་འབྲེལ་ཡོད་གནས་ཚུལ་ ཤེས་
རྟོགས་རྒྱུས་ལོན་བྱས་པའི་འབྲས་བུར། ཨོ་ཀོག་གི་མིང་དངོས་ལ་ལྷ་དབང་ཚེ་
རིང་ཟེར་ཞིང་། “ ཨོ་ཀོག་” ནི་ཡུལ་དེའི་ཡུལ་སྐད་དུ་བུ་ཆུང་ཟེར་བའི་དོན་ཏེ།
ཁོའི་ཡ་མཚན་ཆེ་བའི་མིང་དེ་དོན་དུ་ཆུང་མིང་ཆེ་འབོད་བྱས་པ་ཞིག་ཡིན་འདུག
ཁོའི་མ་ནི་དེ་སྔ་གྲམ་ཁུལ་པད་མ་ཆོས་སྡིངས་དགོན་པའི་བཙུན་མ་ཡིན་པ་དང་།
རིག་གསར་” སྐབས་སྐྱ་ལ་བབས་ནས་གྲོང་ཚོ་དེའི་ནང་གནས་སྡོད་བྱས།
རྗེས་སུ་ཧྲས་པ་ཟེར་བའི་ཡུལ་དེའི་སྔགས་རྒྱུད་ཕོ་གཞོན་ཞིག་དང་ཕན་ཚུན་
དགའ་པོ་བྱས་རྗེས་སུ་མངལ་འཁོར། ཕྲུ་གུ་བཙས་རྗེས་མིང་ལ་ལྷ་དབང་ཚེ་
རིང་དུ་བཏགས་ཤིང་། ཡིད་གར་འོང་བའི་བུ་ཆུང་དེར་མས་རྒྱུན་དུ་ “ ཨོ་
245

ཀོག་” སྟེ་བུ་ཆུང་ཞེས་པའི་གཅེས་མིང་དེ་འབོད་ནས་བྱམས་དང་བརྩེ་བ་ཡོད་
ཚད་བུ་ལ་སྦྱིན་། ངལ་དང་ཁུར་བུ་ཡོད་ཚད་རང་གི་ཕྲག་ཐོག་ལ་བླངས་ཏེ། མ་
བུ་གཉིས་ནས་མངར་སྐྱུར་འབྲེས་མའི་མི་ ཚེའི་སྐྱ་ལམ་ རིང་མོ་ དེ་ རིམ་ གྱིས་
འགྲིམས། ཡུལ་མི་ཚོས་ཀྱང་ཆུང་ནས་ད་བར་ཁོ་པར་“ ཨོ་ཀོག་” དུ་འབོད་
རྐྱེན། འབོད་སྟངས་དེ་རྒྱུན་བྱམས་སུ་སོང་ནས་དུས་ད་ལྟའང་རྒན་རྒོན་རེ་
གཉིས་ནས་སྐབས་རེ་ཁོའི་དངོས་མིང་སྟེ་ལྷ་དབང་ཚེ་རིང་ཞེས་འབོད་པ་ཙམ་
ལས། གཞན་ན་གཞོན་དང་ལོ་ན་ཆུང་བའི་གྲོང་མི་ཚང་མས་ཁོ་པར་ “ ཨོ་
ཀོག་” དུ་འབོད་པ་ལས་ལྷ་དབང་ཚེ་རིང་དུ་འབོད་མཁན་མེད། ཁོ་རང་ཕོ་ལོ་
གསུམ་བཅུ་ལྷག་ཙམ་ལ་སླེབས་པའི་ལོ་དེར་ཁོ་ལ་བྱམས་པའི་མ་ཚེ་ལས་འདས་
པས། གྲོང་མི་རྣམས་ནས་ཁོའི་མ་འདས་མོའི་ཕུང་པོ་ཕྱིར་འདོན་བྱས། མའི་
ཕུང་པོ་ཐོན་ཤུལ་དུ་བུ་དེས་ཉལ་རྩིས་བྱེད་དུས། གྲོང་མི་ཚོས་ཕུང་པོའི་གྲིབ་
ཡོད་པས་ད་ལྟ་དེ་གར་ཉལ་མི་རུང་ཅེས་བཀག་འགོག་ཇི་ལྟར་བྱས་ཀྱང་ཁོས་
གཏན་ནས་མ་ཉན་པར། ཨ་མ་ཉལ་སའི་ཤུལ་དུ་ཉལ་ན་མངའ་དྲོ་བ་ཡོད་ཅེས་
མ་འདས་མོའི་ཕུང་པོ་འཇོག་སའི་མལ་ཁྲི་དེའི་ཐོག་ཏུ་ཉལ་ནས་བསྡད་པས་མི་
མང་པོའི་མིག་མཐར་མཆི་མ་འཁོར་ཟེར། མ་འདས་རྗེས་ཨོ་ཀོག་གཅིག་པུར་
ལུས་རྐྱེན་གྲོང་ཚོ་ཨུ་ཡོན་ལྷན་ཁང་ནས་ཁོ་པ་“ འགན་ལེན་ལྔའི་” དུད་ཚང་གི་
ཁོངས་སུ་བཅུག་ནས་ད་བར་འཚོ་གནས་ཐད་ལ་ལྟ་རྟོགས་བྱས་སྐད། ཨོ་ཀོག་
ནི་མི་ཡ་རབས་སེམས་ཆུང་ཅན་ཞིག་རེད། ཁོ་ནི་ཡུལ་དེའི་མི་གཞན་དང་འདྲ་
བར་རྒྱུན་པར་ཆང་འཐུང་རྒྱུར་ཧ་ཅང་དགའ། རྒྱུན་དུ་ཁོས་གྲོང་པ་ཁྱིམ་མཚེས་
ཚོར་སྒོ་ཕྱུགས་འཚོ་སྐྱོང་དང་སྐྱེལ་བསུ། སྟོན་དུས་ལས་བྲེལ་ཚེ་དུས་སུ་རྩད་མ་
246

དབོར་འདྲེན་ལ་ སོགས་པའི་ལས་རྩག་རྩིག་སྣ་ཚོགས་བྱེད་རོགས་བྱེད་ཅིང་།
གྲོང་པ་ཁྱིམ་མཚེས་ཚོས་ཀྱང་ཁོ་ལ་ཆང་དང༌། ཟས་རྩམ། སྟབས་ཐུག ཕྱུར་
བ། བག་ལེབ། གཞན་ཡང་མེ་ཤིང་སོགས་སྦྱིན་པར་བྱེད། གྲོང་ཚོའི་ཁོ་ར་
ཁོར་ཡུག་ལ་གཙང་སྦྲ་བྱ་རྒྱུར་ཁྲིད་སྟོན་བྱ་རྒྱུ་ནི་ང་ཚོའི་ལས་འགན་གྱི་ཆ་ཤས་
ཤིག་ཡིན་སྟབས། ཁྱིམ་ཚང་ལ་ལས་གྲོང་ཚོའི་སྲང་ལམ་དང་ཉེ་ཁོར་དུ་གད་
བསྙིགས་གང་བྱུང་དུ་གཤོ་བའི་གནས་ཚུལ་ལ་དམིགས་ཏེ། ང་ཚོས་མང་ཚོགས་
བསྐོངས་འཚོགས་ཀྱིས་གཙང་སྦྲ་འཕྲོད་བསྟེན་གྱི་གལ་ཆེའི་རང་བཞིན་དྲིལ་
བསྒྲགས་དང་། མང་ཚོགས་སྒྲིག་འཛུགས་བྱས་ཏེ་གྲོང་ཚོའི་སྲང་ལམ་དང་ཉེ་
ཁོར་ལ་གད་ཕྱིས་གཙང་སྦྲ། མང་ཚོགས་ཀྱི་ཁྱིམ་ཚང་ལ་གཙང་སྦྲའི་ལྟ་སྐོར་
འགྲན་བསྡུར་ ལ་ སོགས་ པའི་ བྱེད་ སྒོ་ སྤེལ་ བ་ དང་ ཕྱོགས་མཚུངས། གད་
བསྙིགས་གང་བྱུང་དུ་གཤོ་བའི་གནས་ཚུལ་བཀག་འགོག་བྱས་རྗེས། ཁྱིམ་ཚང་
ལ་ལས་གཞན་གྱིས་མ་ཚོར་བ་བྱས་ཏེ་སྔར་བཞིན་གད་བསྙིགས་གང་བྱུང་དུ་
གཤོས་མོད། ཨོ་ཀོག་ནས་ང་ཚོའི་རེ་བ་བཞིན་སྔར་དགོང་གང་དུའང་རང་ཁྱིམ་
ལ་གཙང་སྦྲ་གང་ལེགས་བྱེད་པ་མ་ཟད། རང་ཁྱིམ་གྱི་གད་བསྙིགས་རྣམས་སྲང་
ལམ་སོགས་སུ་གང་བྱུང་དུ་མ་གཤོ་བར། ཚང་མ་འགྱིག་ཕད་ནང་དུ་བླུགས་ཏེ་
གྲོང་ཚོ་དང་ཅུང་རྒྱང་པའི་གད་བསྙིགས་དབྱུག་སར་སྐྱེལ་གྱི་ཡོད། རྒྱུན་པར་
ལས་ཀ་དལ་དུས་སུ་ཁོས་ལག་གཡས་པར་མ་ནི་ལག་བསྐོར་ཞིག་དང་། ལག་
ཡོན་པས་ཕྲེང་བ་ཞིག་སྐོར་བ་ལས་ཡུལ་མི་སུ་དང་གང་ལའང་ཁ་དགྲ་སྣ་དགྲ་
གསོག་པའི་ལོ་རྒྱུས་མེད།
247

གཉིས།
ཨོ་ཀོག་གི་དམིགས་བསལ་གནས་ཚུལ་དང་དཀའ་ངལ་ལ་གཞིགས་ནས།
ན་ནིང་ལོར་བཅའ་སྡོད་ལས་དོན་ཚོགས་ཆུང་གི་སྣེ་ཁྲིད་འོག་གྲོང་ཚོའི་ཏང་ཡོན་
སྐུལ་སློང་བྱས་ཏེ། དེ་སྔའི་གྲོང་ཚོ་ཨུ་ཡོན་ལྷན་ཁང་གནས་ཡུལ་དེར་ཁང་པ་
སྦུག་མདོ་མི་ཆེ་མི་ཆུང་ཙམ་ཞིག་གསར་རྒྱག་བྱས་པ་དེར་ཁོ་པ་གནས་སྤོ་བྱས།
རྒྱུན་པར་ང་ཚོ་གྲོང་ཚོར་བཅའ་སྡོད་ལས་དོན་ཚོགས་ཚུང་གི་ཚོགས་མི་རྣམས་
ནས་ཀྱང་ཨོ་ཀོག་ལ་དམིགས་བསལ་གྱིས་ལྟ་རྟོགས་གང་ཡོང་བྱེད་ཀྱིན་ཡོད། དེ་
ལ་རྒྱུ་མཚན་གཉིས་ཡོད་དེ། གཅིག་ནི་ཁོ་ནི་གྲོང་ཚོའི་ནང་གི་འགན་ལེན་ལྔའི་
དུད་ཚང་ཉུང་ཤས་དེའི་ནང་གི་གཅིག་ཡིན་པས། དེ་ལྟ་བུའི་ཁྱིམ་ཚང་ཞིག་ལ་
རོགས་རམ་བྱ་རྒྱུ་ནི་ང་ཚོའི་གཡོལ་དུ་མེད་པའི་འགན་འཁྲི་ཡིན་པ་དང་། རྒྱུ་
མཚན་གཞན་ཞིག་ནི་ཁོ་ནི་གྲོང་ཚོ་དེའི་ནང་གི་རྒྱུ་དངོས་དབུལ་ཡང་། བློ་གྱོང་
པོ་རྭ་ཅོ་སྐམ་པོ་དང་མཉམ་པའི་སྐྱེ་བོ་རེ་གཉིས་ཡོད་པ་དེ་ཚོ་དང་མི་འདྲ་བར།
མི་ཉམས་ཆུང་སེམས་བཟང་ཅན་ཞིག་དང་། བཀའ་དྲིན་ལ་བསམ་ཤེས་ཐུབ་
མཁན་ཞིག་ཡིན་པས་སོ། རྒྱུ་མཚན་དེ་ལ་བརྟེན་ནས་ང་ཚོས་རྒྱུན་པར་གྱོན་
གོས་དང་བཟའ་བྱ་སོགས་ཀྱིས་རོགས་སྐྱོར་ཐེངས་མང་བྱས་མྱོང་ལ། ཁོ་པ་ནམ་
རྒྱུན་ང་ཚོ་ལས་དོན་རུ་ཁག་གི་སྡོད་གནས་སུ་ཡོང་སྐབས། ང་ཚོས་ཟ་འཐུང་
གིས་སྣེ་ལེན་བྱེད་པ་དང་། རང་རང་གི་དངུལ་ཁུག་ནས་ལག་དངུལ་ཕྲན་བུ་རེ་
སྦྱིན་ཞིང་། ལས་ཀའི་བར་གསེང་དུ་ཨོ་ཀོག་གི་ཁྱིམ་ལ་ལྟ་བར་འགྲོ་རྒྱུ་ཉུང་ཉུང་
མིན་པས། ང་ཚོའི་བར་གྱི་འབྲེལ་འདྲིས་རིམ་པས་ཟབ་ཏུ་སོང་རྗེས། ཁོ་པས་
248

ང་ཚོར་དེ་སྔ་ལྟ་བུའི་ངོ་ཚ་དང་འཚེར་སྣང་མི་བྱེད་པ་མ་ཟད། སྐབས་རེ་ང་ཚོའི་
དཔུང་པའི་ཐོག་ཏུ་ལག་པའི་གྲུ་མོ་བཞག་ནས་གཏམ་གླེང་དང་ཐ་ན་ཀུ་རེ་རྩེད་
མཚར་ཡང་བྱེད།
དེ་ཙམ་མི་ཚེ་ལ་དཀར་ཆ་གཞན་པའི་ཁང་པ་སྦུག་མ་དེའི་ནང་ཁོས་
གཞུང་ནས་སྤྲད་པའི་འབྲས་དང་གྲོ་ཞིབ། ཇ་བག་ཆུང་། དེ་བཞིན་གྱོན་གོས་
ཐོལ་པ་རྣམས་བཞག་པ་དང་། ཁང་པ་མདོ་དེའི་ནང་ཉལ་ཁྲི་གཉིས་དང་སྦག་
ཅོག་གཅིག ལྕགས་ཐབ་ཆུང་ཆུང་ཞིག་དང་དེ་མིན་གཙང་སྦྲ་དེ་ཙམ་མེད་པའི་
ལྟོ་སྣོད་འགའ་བཞག་པ་མ་ཟད། ཁང་པའི་སྒེའུ་ཁུང་འགྱིག་ཤོག་དང་རས་ཡོལ་
གྱིས་ཡོངས་སུ་བཏུམས་པར་བྱེད། ང་ཚོས་དེ་ལྟར་བྱེད་དགོས་པའི་རྒྱུ་མཚན་དྲི་
དུས། ཁོས་དགུན་དུས་ལྷགས་རླུང་མི་རྒྱག་པའི་ཆེད་དུ་རེད་ཟེར། ང་ཚོས་
དགུན་ཁ་དེ་ལྟར་ཡིན་སྲིད་ཀྱང་དབྱར་དུས་དེ་ལྟར་བྱེད་པའི་དགོས་པ་རྒྱུ་མཚན་
མེད་ལ་དེས་ཁང་པའི་དཀར་ཆར་སྣོད་ཀྱི་རེད་ཅེས་གནས་ལུགས་རྒྱུ་མཚན་མང་
དུ་བརྗོད་ཀྱང་། ཁོས་ངོ་ཤ་སྨིན་པོའི་སྒོ་ནས་ཧེ་ཧེ་ཟེར་བ་ཙམ་ལས་ང་ཚོའི་
བསམ་ཆར་དང་ལེན་གཏན་ནས་མི་བྱེད་པས། རྗེས་སུ་ང་ཚོས་ཁོ་རང་གི་
འདོད་མོས་ལྟར་བྱེད་དུ་འཇུག་རྒྱུ་ལས་མ་འདས། ཁོས་ཁང་པའི་གྱང་སྟེང་དུ་
མའོ་ཀྲུའུ་ཞིའི་སྐུ་པར་ཞིག་སྦྱར་བ་དང་དེའི་ཐོག་ཏུ་དུ་བས་ཅུང་ནོག་པའི་ཁ་
བཏགས་ཤིག་སྒྲོན་ནས་འདུག་པས། ང་ཚོས་སྐུ་པར་དེ་སུ་རེད་ཅེས་དྲིས་དུས་
ཁོས་དེ་ནི་བླ་མ་རེད་ཟེར།
གསུམ།
ཁོས་རྒྱུན་དུ་ཇ་ཁུ་སྐོལ་བའམ་ཐུག་པ་སྐོལ་དུས་ཐེངས་གཅིག་ལ་ཧ་ཡང་
249

ཆེན་པོ་དེ་རྡག་རྡག་གང་བསྐོལ་རྗེས་དེ་མ་རྫོགས་པར་སྤྱོད་པར་བྱེད་པས།
དབྱར་དུས་ཚ་བ་ཆེ་བའི་དུས་ཉིན་གཉིས་གསུམ་སོང་རྗེས་སྐྱུར་མོར་སོང་ནས་
གྲོད་པ་ན་བ་དང་བཤལ་བའི་གནས་ཚུལ་ཐོན་མང་བས། ང་ཚོས་ལྟོ་བཟོ་
སྐབས་ཟ་ ཐེངས་གཅིག་ལ་འདང་ངེས་སམ། མང་མཐར་ཡང་ ཉིན་ གཅིག་
འདང་ཙམ་ལས་བཟོ་མི་རུང་བའི་སྐོར་མང་དུ་ཤོད་སྐབས་ཁོས་ཁས་ལེན་ཁུལ་
གཏན་ནས་གཏོང་མི་སྲིད།
བྱས་ཀྱང་། དོན་དངོས་ཐོག་ཐེངས་རྗེས་མར་སྔར་ལྟར་བྱེད་པ་ལས་འགྱུར་བ་
ཁོ་པས་རྒྱུན་དུ་གློག་སྐུད་གང་བྱུང་ཤུགས་ཀྱིས་འཐེན་པ་དང་། ཤེལ་
ཏོག་གང་བྱུང་དུ་བཀྲོལ་བའི་དབང་གིས་ཁང་པའི་གློག་ལ་སྐྱོན་ཤོར་བ་དང་གློག་
གི་ཤེལ་ཏོག་ཚིགས་ཐེངས་མང་ཞིང༌། གློག་ལ་སྐྱོན་ཤོར་རིམ་བཞིན་དུ་ཁོས་
ཐད་ཀར་ང་ཚོའི་སར་ཡོང་ནས་སྡུག་ཡུས་ཆེན་པོས་ངའི་ཁང་པའི་གློག་སྐྱོན་ཤོར་
ནས་གློག་མི་གསལ་བས་ལམ་སེང་བཟོ་བར་ཡོང་དགོས་ཟེར་ངེས་པས་ང་ཚོས་
ཀྱང་དེ་ལྟར་བྱེད་པ་མ་ཟད། རྒྱུན་དུ་མ་བྱུང་སྔོན་འགོག་གི་ཆེད་རང་གི་དངུལ་
ཁུག་ནས་དངུལ་བཏང་སྟེ་གློག་སྐུད་དང་བསད་སྤར། ཤེལ་ཏོག་སོགས་ཉོས་
ནས་འཇོག་གི་ཡོད། ང་ཚོ་ཐོག་མར་སླེབས་དུས་ང་ཚོས་ཁོ་པར་རྫོང་རྒན་གསོ་
ཁང་དུ་འགྲོ་འདོད་ཡོད་མེད་དྲི་དུས། ཁོས་རྫོང་རྒན་གསོ་ཁང་དུ་ཆང་འཐུང་
རྒྱུ་མེད་པས་འགྲོ་འདོད་མེད་ཟེར་བ་དང་། ང་ཚོས་ཀུ་རེའི་ཚུལ་དུ་ད་ལྟ་རྫོང་
རྒན་གསོ་ཁང་དུ་འགྲོ་དགོས་པས་ལམ་སེང་ཁང་པའི་ནང་གི་ཅ་དངོས་རྣམས་
བསྡུ་གསོག་རྒྱག་དགོས་ཟེར་དུས། ཁོས་མགོ་བོ་ཕྲེད་དུ་གཡུག་ནས་འགྲོ་འདོད་
མེད་པའི་རྣམ་པ་སྟོན་ཞིང་། ང་ཚོས་ཀུ་རེ་དང་བཅས་ཨ་ན་ཨུ་ཚུགས་བྱས་ཚེ།
250

ཁོས་ཁང་པར་སྒོ་ལྕགས་ཁྲོག་ཟེ་བརྒྱབ་ནས་ཕྱི་ལ་བྲོས་འགྲོ་བ་ཡིན། རྗེས་སུ་
ཁོས་ང་ཚོ་ལས་དོན་རུ་ཁག་གི་སར་ཡོང་ནས་ཁོ་རང་རྫོང་རྒན་གསོ་ཁང་དུ་འགྲོ་
རྒྱུའི་རེ་བ་ཐེངས་མང་འདོན་པ་ནི། ཕལ་ཆེར་གྲོང་མི་མང་པོ་ཞིག་ནས་གལ་
སྲིད་ཁྱེད་རང་རྫོང་རྒན་གསོ་ཁང་དུ་ཕྱིན་པ་ཡིན་ན། ཟས་གོས་ཚང་མ་གཞུང་
ནས་གནང་བ་མ་ཟད། སྔར་དགོང་གི་ཟས་ཀྱང་དེ་གའི་མ་བྱན་ནས་བཟོ་བ་
ལས་རང་ཉིད་ཀྱིས་ལག་པ་འགུལ་ནས་བཟོ་མི་དགོས་པར། ཟ་ཆོག་འཐུང་ཆོག་
ཡོད་པ་རེད་ཟེར་བ་ལ་སོགས་པའི་ཁ་ཏ་བསླབ་བྱ་མང་པོ་བྱས་པ་ཡིན་ཚོད་
འདུག
བཞི།
ང་ཚོ་གནས་སའི་གྲོང་ཚོ་དེ་ནི་གྲམ་གྱི་མདོ་ལ་ཡིན་པ་དང་། གྲམ་གྱི་
ཕུའི་གྲོང་ཚོ་ཞིག་ན་ལོ་ན་ཉི་ཤུག་ལྷག་ཙམ་ལ་གསོན་པའི་བུ་མོ་སྨྱོན་མ་ཞིག་ཡོད།
མི་རྣམས་ཀྱིས་བཤད་པར་གཞིགས་ན་བུ་མོ་དེ་ཡུལ་གཞན་ནས་གྲམ་བུའི་ཁྱིམ་
ཚང་ཞིག་ཏུ་མནའ་མར་སླེབས་རྗེས། ཁྱིམ་མི་དང་ཟླ་བོས་ཧ་ཅང་གིས་སྡང་པོ་
བྱེད་པ་དང་། ཕྲུ་གུ་འཁོར་རྗེས་མོས་ཁྱིམ་མིའི་མནར་གཅོད་མ་བཟོད་པར་
ཁྱིམ་ལས་ཁ་བྲལ་ཏེ་གནས་ངེས་མེད་དུ་ལྡོམ་པས། ཕྲུ་གུ་སྐྱེས་སྐབས་ཕྲུ་གུ་སྐྱེས་
བསུའི་ཉམས་མྱོང་མེད་ལ་ལྟ་རྟོགས་བྱེད་མཁན་ཡང་མེད་སྟབས། ཕྲུ་གུ་མེད་
པར་སོང་བའི་སེམས་སྡུག་གིས་མོ་རང་སྨྱོ་བ་རེད་ཟེར། རྒྱུན་དུ་བུ་མོ་སྨྱོན་མ་དེ་
གནས་ངེས་ མེད་ དུ་ འཁྱམས་ མྱུལ་བྱས་ ནས་ མི་ ཚེ་ འཁྱོལ་ ཐབས་ བྱེད་ པས།
ཐེངས་ཤིག་མོ་རང་འདི་ཁུལ་དུ་སླེབས་དུས་གྲོང་ཚོའི་ནང་གི་དྲན་རྒྱུ་རྒོད་པའི་
བྱིས་པ་འགས་བུ་མོ་དེ་ཨོ་ཀོག་གི་ཁྱིམ་དུ་བསྐྱལ། ཨོ་ཀོག་གིས་བུ་མོ་སྨྱོན་མ་དེར་
251

ཟས་སྦྱིན་ནས་སྣེ་ལེན་བྱས་པས་མོས་ཀྱང་ཉིན་གང་ཨོ་ཀོག་གི་ཁྱིམ་དུ་བསྡད།
དགོང་མོ་ས་རུབ་ཀྱང་བུད་མེད་དེ་ད་དུང་འགྲོ་རྒྱུའི་ཚུལ་མེད་པས་ཨོཀོག་ཅུང་
འཇིགས་ནས་མོ་ལ་འགྲོ་དགོས་པའི་རེ་བ་བཏོན་ཀྱང་མོས་མ་ཕྱིན་པས། ཁོ་
ཤིན་ཏུ་ནས་སྐྲག་ཏེ་རྟབ་རྟབ་ངང་ཁྱིམ་མཚེས་ཀྱི་སར་སོང་ནས་བུ་མོ་དེ་ཁྱིམ་
ནས་འདོན་རོགས་ཞེས་སྐད་འབོད་བྱས་སྐད། རྗེས་སུ་ང་ཚོས་ཁོ་ལ་ཀུ་རེའི་
ཚུལ་དུ་བུ་མོ་དེ་ཁྱིམ་ལ་ཉར་ནས་མནའ་མ་མི་བྱེད་པ་ཅི་ཡིན། ཁྱོད་རང་བུ་ཞིག་
རེད་ཟེར་དུས། ཁོས་ལན་ཅི་ཡང་མི་འདེབས་པར་མགོ་བོ་ས་ལ་ཕབ་ནས་ངོ་ཚ་
ཡིན་ཀྱང་བུད་མེད་ཞིག་ཀྱང་གླགས་མི་འཁེལ་བ་ནི་དངོས་ནས་ཕོ་ཁྱོ་ག་ཞིག་མ་
དང་བཅས་གད་མོ་འཚེར་འཚེར་ངང་དུ་སྡོད་ངེས།
ལྔ།
ནམ་རྒྱུན་ཨོ་ཀོག་ང་ཚོ་ལས་དོན་ཚོགས་ཆུང་གི་སྡོད་གནས་སུ་ཡོང་དུས།
ང་ཚོས་ཁོ་པར་རྒྱ་བོད་ཡིག་རིགས་གཉིས་ཀྱི་ཚགས་པར་རམ་དཔེ་དེབ་གང་ཞིག་
འདོན་ཀློག་བྱེད་དུ་འཇུག་སྐབས། ཁོས་ཡི་གེ་ན་གཅིག་ཀྱང་མི་ཤེས་ཀྱང་སྐབས་
རེ་དཔེ་དེབ་དང་ཚགས་པར་ཕྲེད་དང་ལ་ལ་མགོ་མཇུག་ལྡོག་པར་ཐོགས་ཤིང་
སྐད་ཤུགས་ཆེན་་པོས་ཀློག་འདོན་བྱེད་ངེས། ཁོས་ཀློག་འདོན་བྱེད་པའི་ནང་
དོན་ཉུང་ ཤས་ ཤིག་ ནམ་ རྒྱུན་གྲོང་ ཚོའི་ནང་ ཚོགས་ འདུ་ བསྐོངས་ འཚོགས་
སྐབས་མང་ཚོགས་ལ་སྒྲོག་སྦྱང་བྱས་པའི་ནང་དོན་དེ་འདྲ་ཡིན་ལ། ཆེས་མང་
ཆེ་བ་ནི་རིག་གནས་གསར་བརྗེའི་སྐབས་སུ་གང་སར་དྲིལ་བསྒྲགས་བྱེད་པའི་
ཆབ་སྲིད་ཀྱི་ནང་དོན་ཤ་སྟག་རེད།
ང་ཚོ་གནས་སྡོད་བྱེད་སའི་གྲོང་ཚོ་དང་མི་རིང་བའི་སར་ཉ་མོ་ཟེར་བའི་
252

གྲོང་ཚོ་ཞིག་ཡོད། གྲོང་ཚོ་དེར་དམངས་ཁྲོད་ལྷ་མོ་ཚོགས་པ་ཞིག་ཡོད་པ་དེས།
ལོ་ལྟར་གྱི་རྟ་རྒྱུགས་དང་མཆོད་སྐོར་རམ་འོང་སྐོར་དུས་ཆེན་སྐབས་ཉེ་འཁོར་
གྲོང་ཚོ་ཁག་ལ་སོང་ནས་ལྷ་མོ་འཁྲབ་སྟོན་བྱེད་པས། གྲོང་ཚོ་ཁག་གི་གྲོང་མི་
རྒན་གཞོན་རྣམས་ལྷ་མོའི་འཁྲབ་སྟོན་ལ་ལྟ་རྒྱུར་དགའ་བ་ཡིན། སྐབས་རེ་ང་
ཚོས་ཨོ་ཀོག་ལ་ལྷ་མོ་འཁྲབ་དགོས་པའི་རེ་བ་འདོན་སྐབས། ཁོས་ལམ་སེང་
ཡར་ལ་ལངས་ཏེ་ངོ་ཚ་དང་འཚེར་སྣང་དེ་ཙམ་མེད་པར་འཁྲབ་སྟོན་བྱེད་པ
དང་། ཁོ་ཆང་འཐུང་ནས་ཅུང་བཟི་རྗེས་དེ་བས་འཚེར་ སྣང་ མེད་ ལ་ སྐད་
ཤུགས་ཆེན་པོས་ལྷ་མོ་ཚོགས་པས་ལྷ་མོ་འཁྲབ་སྟོན་བྱེད་ལུགས་ལ་ལད་མོ་བྱས་
ཏེ། ཁ་ནས་རྣམ་ཐར་འཐེན་པ་དང་རྐང་ལག་གི་ཕྱག་རྒྱ་དང་བཅས་ལྷ་མོ་
འཁྲབ་ཅིང༌། འཁྲབ་སྟོན་སྐབས་ང་ཚོས་ལྷ་མོ་ཚོགས་པའི་ཚོགས་མིར་ཐུགས་རྗེ་
ལེགས་གསོལ་གྱི་མཇལ་དལ་སྒྲོན་ཚུལ་ལྟར་ཡར་ལངས་ཏེ་ཁོའི་སྐེ་ལ་ཁ་བཏགས་
གཡོག་ཚེ། ཁོ་པ་དེ་བས་དགའ་སྣང་ཆེན་པོས་